Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 295/13/8803	Košice II, 27.9.2013
EEČ : 2-64-315-2013

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
      Obvinený v priebehu trestného konania uhradil spôsobenú škodu vo výške 975,61 € spoločnosti XXXXX XXXXX a súčasne podľa § 220 ods. 1 písm. c/ Trestného poriadku zložil šekom na Okresnú prokuratúru XXXXX XXXXX čiastku vo výške 80,-€, určenú na všeobecne prospešné účely, z ktorej sumy patrí štátu na peňažnú pomoc obetiam trestnej činnosti 50 %, teda 40,-€ a sumu 40,-€ obvinený určil v prospech XXXXX 

2

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
XXXXX prokuratúry XXXXX XXXXX v trestnej veci vedenej proti obvinenému XXXXX pre prečin úverového podvodu podľa § 222 ods. 1 Trestného zákona , ktorého sa dopustil obvinený tým, že                                                                       

-	dňa 03.05.2012  v XXXXX v Košiciach na XXXXX uzatvoril so spoločnosťou XXXXX, XXXXX úverovú zmluvu č. XXXXX na nákup tovaru záhradnej techniky a náradia v celkovej výške poskytnutého úveru 1.060,65 € s mesačnou splátkou 70,71 € na dobu 15 mesiacov, kde pri podpise zmluvy uhradil akontáciu vo výške 98,17 €, pričom pri uzavretí zmluvy uviedol, že je zamestnaný v spoločnosti XXXXX  a jeho čistý mesačný príjem je 650,- €, čo sa nezakladalo na pravde a úver, ktorý mu bol poskytnutý riadne nesplácal, čím spoločnosti XXXXX, spôsobil škodu vo výške 975,61 €.

Odôvodnenie: 

	Uznesením vyšetrovateľa OR PZ - OKP XXXXX bolo dňa 24.04.2013 začaté trestné stíhanie a súčasne vznesené obvinenie XXXXX pre trestný čin na tom skutkovom základe, ako je to uvedené vo výrokovej časti tohto uznesenia.
	V priebehu prípravného konania a v mediačnom konaní vedenom na Okresnom súde XXXXX XXXXX pod č. XXXXX bolo zistené že obvinený vyhlásil že spáchal skutok, za ktorý je stíhaný a oľutoval svoje konanie. Dňa XXXXX bola pred mediačným a probačným úradníkom Okresného súdu XXXXX XXXXX uzavretá dohoda o zmieri, z ktorej vyplýva, že obvinený nahradil škodu v zmysle požiadavky poškodenej strany XXXXX XXXXX a súčasne splatil aj peňažnú sumu určenú konkrétnemu adresátovi v zmysle zákonnej požiadavky podľa § 220 ods. 1 písm. c/ Trestného poriadku. 
	Vzhľadom na uvedené skutočnosti, ako aj na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery je možné považovať uvedený postup za dostačujúci a v súlade so zákonom.
	Preto bolo rozhodnuté o schválení zmieru a zastavení trestného stíhania tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná  (§ 185 ods. 2  Tr. por.)

Mgr. Pavol Zeleňák
prokurátor